CELEX: E2019J0011
Language: fi
Date: 2020-12-10 00:00:00
Title: Tuomioistuimen tuomio, annettu 10 päivänä joulukuuta 2020, yhdistetyissä asioissa E-11/19 ja E-12/19 Adpublisher AG vastaan J ja K (Asetus (EU) 2016/679 – Tietosuoja – Oikeus tehdä valitus valvontaviranomaiselle – Oikeus tehokkaisiin oikeussuojakeinoihin valvontaviranomaista vastaan – Anonymiteetti – Muutoksenhakumenettelystä aiheutuvat kustannukset) 2021/C 113/04

31.3.2021   
            
            
               FI
            
            
               Euroopan unionin virallinen lehti
            
            
               C 113/9
            
         
      TUOMIOISTUIMEN TUOMIO,
      annettu 10 päivänä joulukuuta 2020,
      yhdistetyissä asioissa E-11/19 ja E-12/19
      Adpublisher AG vastaan J ja K
      
         
            (Asetus (EU) 2016/679 – Tietosuoja – Oikeus tehdä valitus valvontaviranomaiselle – Oikeus tehokkaisiin oikeussuojakeinoihin valvontaviranomaista vastaan – Anonymiteetti – Muutoksenhakumenettelystä aiheutuvat kustannukset)
         
      
      (2021/C 113/04)
      Hallinnollisia asioita käsittelevä Liechtensteinin valituslautakunta (Beschwerdekommission für Verwaltungsangelegenheiten) on esittänyt yhdistetyissä asioissa E-11/19 ja E-12/19, Adpublisher AG vastaan J ja K, valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖT, jotka koskevat luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta 27 päivänä huhtikuuta 2016 annetun Euroopan parlamentin ja neuvoston asetuksen (EU) 2016/679 (yleinen tietosuoja-asetus) tulkintaa. EFTAn tuomioistuin, toimien kokoonpanossa Páll Hreinsson, presidentti (esittelevä tuomari), ja tuomarit Per Christiansen ja Bernd Hammermann, on antanut 10 päivänä joulukuuta 2020 tuomion, jonka tuomiolauselma on seuraava:
      
                  1.
               
               
                  Valituksen tekijän henkilötietojen luovuttaminen luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta 27 päivänä huhtikuuta 2016 annetun Euroopan parlamentin ja neuvoston asetuksen (EU) 2016/679 77 artiklan nojalla tehtyyn valitukseen perustuvassa menettelyssä tai saman asetuksen 78 artiklan 1 kohtaan perustuvassa menettelyssä ei ole kiellettyä kyseisen asetuksen tai minkään muun ETA:n oikeuden säännöksen nojalla. Kysymystä valituksen tekijän henkilötietojen salassapidosta on tarkasteltava asetuksen (EU) 2016/679 5 ja 6 artiklassa säädettyjen, henkilötietojen käsittelyä koskevien periaatteiden pohjalta. Salassapitoa ei pitäisi sallia, jos se estää asetuksessa (EU) 2016/679 säädettyjen velvoitteiden noudattamisen tai asetuksen 58 artiklan 4 kohdassa säädetyn tehokkaita oikeussuojakeinoja ja oikeudenmukaista menettelyä koskevan oikeuden käyttämisen ja on vastoin tehokkaita oikeussuojakeinoja koskevaa perusoikeutta.
               
            
                  2.
               
               
                  Asetuksen (EU) 2016/679 77 artiklan 1 kohdasta ja 57 artiklan 3 kohdasta seuraa, että jos rekisteröidystä tulee 78 artiklan 1 kohdan mukaisen menettelyn osapuoli sen takia, että rekisterinpitäjä hakee muutosta valvontaviranomaisen päätökseen, ja jos kansallisessa lainsäädännössä säädetään tällaisesta rekisteröidyn statuksesta automaattisesti, rekisteröityä ei voida asettaa vastuuseen kyseisestä menettelystä aiheutuvista kustannuksista.